यहां ध्यान देने वाली बात है कि कभी चाय विक्रेता और अख़बार के हॉकर रहे केशव प्रसाद मौर्य सीधे किसी प्रदेश इकाई का अध्यक्ष बन जाना उनके विश्व हिंदू परिषद (विहिप) के संगठन मंत्री के रूप में रही सक्रियता का परिणाम है. यह भी ध्यान देने वाली बात है कि विहिप वही संगठन है जिसके नेतृत्व में 1991 में राम मंदिर अभियान चलाया गया था. एक समय पर मौर्य आरएसएस की स्थानीय इकाई के नगर कार्यवाह भी रहे हैं. इसके बाद बाबरी मस्जिद विध्वंस का मामला आपराधिक धारा के अंतर्गत ही दर्ज हुआ था, जिस पर सुनवाई चल ही रही है. भाजपा द्वारा ऐसे लोगों को बढ़ावा दिया जा रहा है जो इस तरह की किसी आपराधिक गतिविधियों से जुड़े रहे हैं और किसी विशेष विचारधारा के तहत काम करते हैं.